Garnes ungdomsskole

Garnes ungdomsskole er en kommunal ungdomsskole fra 1970 på Garnes i Arna bydel i Bergen kommune. Arkitekten var Jan Olav Reither. Skolen har plass til 400 elever, og elevene blir overført fra barneskolene Garnes, Lone, Trengereid, Ytre Arna og Ådnamarka.

Skolens hovedmålform er nynorsk, men 82 prosent av elevene har bokmål som hovedmål (2018/2019). 

Skolen ligger like ovenfor Arna videregående skole. Garnes kunstgressbane, Bjørnarhallen og Garnes barneskole ligger tvers over veien.
  
Arkivet etter Garnes ungdomsskole oppbevares ved Bergen byarkiv.

Den 8. mars 2016 ble skolen stengt etter at det ble funnet asbest i enkelte av byggene. Skolen ble åpnet igjen 18. april 2016.

Referanser

Eksterne lenker 

 Garnes undomsskole - oppslagsverket oVe, artikkel av Lars Bostrøm Johansen, Bergen byarkiv.
 Bergen byleksikon på nett, om Garnes ungdomsskole

Ungdomsskoler i Bergen
Arna